Petras Dirgėla

Petras Dirgėla (1947 m. vasario 21 d. Žvaginiuose, Endriejavo valsčius – 2015 m. kovo 29 d. Vilniuje) – Lietuvos prozininkas, eseistas, vienas ryškiausių istorinio, istoriosofinio romano kūrėjų, lietuviško epo autorius. Rašytojo darbai išversti ir skaitomi 10 kalbų.

 Biografija 
Baigė Gargždų 1-ąją vidurinę mokyklą. 1965–1972 m. Vilniaus universiteto Filologijos fakultete studijavo lietuvių kalbą ir literatūrą. 1967–1970 m. dirbo laikraščių „Komjaunimo tiesa“, 1970–1972 m. „Gimtasis kraštas“ redakcijose. Nuo 1972 m. Lietuvos rašytojų sąjungos narys. 1972–1973 m. ir 1975–1976 m. Lietuvos kino studijos darbuotojas. 1990–1994 m. Lietuvos rašytojų sąjungos valdybos pirmininko pavaduotojas. 2003–2010 m. žurnalo „Metai“ vyriausiojo redaktoriaus pavaduotojas.http://www.rasytojai.lt/lt/rasytojai/52-rasytojai/esami-nariai/d/114-dirgela-petras  2000–2004 m. Lietuvos nacionalinio radijo ir televizijos tarybos narys.http://www3.lrs.lt/pls/inter3/dokpaieska.showdoc_l?p_id=101535

Rašytojo istoriosofinės prozos kulminacija – monumentali keturių tomų (14 knygų) „Karalystė. Žemės keleivių epas“ (1997–2004). Kartu su broliu Povilu Dirgėla (1941–2004) parašė ir paskelbė apysakų, apsakymų rinkinių. Kartu su Rimantu Šaveliu parašė scenarijų kino filmui „Arkliavagio duktė“ (1981 m.).

Tėvai: kalvis, valstietis Stasys Dirgėla (1918–2002), valstietė Marijona Dargytė-Dirgėlienė (1922–2015). Žmona Dalia Juodkaitė-Dirgėlienė (g. 1947), sūnūs Kipras Dirgėla (g. 1978), Titas Dirgėla (g. 1982).

Palaidotas Antakalnio kapinėse.Mirė rašytojas Petras Dirgėla, 2015-03-31

 Bibliografija 
 Žaibai gęsta rudenį: apsakymai / Povilas Dirgėla, Petras Dirgėla. – Vilnius: Vaga, 1971. – 369 p.
 Pasimatymai: apysakos / Povilas Dirgėla, Petras Dirgėla. – Vilnius: Vaga, 1973. – 182 p.
 Likime, keliauk sau: romanas / Povilas Dirgėla, Petras Dirgėla. – Vilnius: Vaga, 1976. – 316 p.
 Šalavijų kalnas: romanas / Povilas Dirgėla, Petras Dirgėla. – Vilnius: Vaga, 1977. – 371 p.
 Pogodalis: romanas / Povilas Dirgėla, Petras Dirgėla. – Vilnius: Vaga, 1978. – 303 p.
 Aistrų atlaidai: novelės / Dirgėla Povilas, Dirgėla Petras. – Vilnius: Vaga, 1979. – 203 p.
 Šermenų vynas: romanas / Povilas Dirgėla, Petras Dirgėla. – Vilnius: Vaga, 1980. – 235 p.
 Mažas vaikelis su senelio lazda: novelių apysaka / iliustr. Loreta Šiugždinytė. – Vilnius: Vaga, 1982. – 137 p.: iliustr.
 Kūlgrinda: romanas. – Vilnius: Vaga, 1985. – 270 p.
 Vėtrungiškoji dalia: esė apie literatūrą ir gyvenimą. – Vilnius: Vaga, 1986. – 427 p.
 Joldijos jūra: romanas / iliustr. Rimvydas Kepežinskas. – Vilnius: Vaga, 1987–1988. – 2 kn.
 Minijos žemė: esė apie tėviškę. – Vilnius: Vaga, 1988. – 285 p.: iliustr. – ISBN 5-415-00418-1
 Amžių dienai dūzgianti giria: romanas. – Vilnius: Vaga, 1988. – 250 p. – ISBN 5-415-00104-2
 Tranų pasaulis: esė apie vaikišką meilę namams ir kapams. – Vilnius: Lituanus, 1990. – 75 p. – ISBN 5-89957-004-0
 Anciliaus ežeras: romanas. – Vilnius: Vaga, 1991. – 348 p. – ISBN 5-415-00892-6
 Benamių knygos: romanai. – Vilnius: Lietuvos rašytojų sąjungos leidykla, 1997. – 589 p. – ISBN 9986-39-018-4
 Karalystė: žemės keleivių epas. – Vilnius: Lietuvos rašytojų sąjungos leidykla, 1997–2004. – 4 kn.
 Gyvenimo intriga: esė, istorinės refleksijos. – Vilnius: Algimantas, 2001. – 159 p. – ISBN 9986-509-58-0
 Ceremonijų knygos: romanas. – Vilnius: Lietuvos rašytojų sąjungos leidykla, 2002. – 349 p. – ISBN 9986-39-232-2
 Vilties pilnųjų knygos: romanas. – Vilnius: Lietuvos rašytojų sąjungos leidykla, 2003. – 481 p. – ISBN 9986-39-281-0
 Begalybės riba: kino romanas. – Vilnius: Kronta, 2003. – 75 p. – ISBN 9986-879-90-6
 Alibi knygos: romanas. – Vilnius: Lietuvos rašytojų sąjungos leidykla, 2004. – 387 p. – ISBN 9986-39-323-X
 Arklių romansai: apsakymas ir romanas. – Vilnius: Lietuvos rašytojų sąjungos leidykla, 2005. – 246 p. – ISBN 9986-39-394-9
 Jauno faraono vynuogynuose: novelės. – Vilnius: Lietuvos rašytojų sąjungos leidykla, 2008. – 157 p. – ISBN 978-9986-39-537-9
 Apie Karalystę. Petrą Dirgėlą kalbina Vilius Bartninkas / Petras Dirgėla, Vilius Bartninkas (red.). – Vilnius: Naujasis Židinys-Aidai, 2016. – 146 p. – ISBN 9786098163063

 Įvertinimas 
 1989 m. Simono Daukanto premija http://skouds.lt/index.php/lt/s-daukanto-premija/item/39-petras-dirgela/39-petras-dirgela
 1997 m. Vyriausybės kultūros ir meno premija http://www3.lrs.lt/pls/inter3/dokpaieska.showdoc_l?p_id=48034
 1998 m. „Varpų“ literatūrinė premija
 2002 m. LR Vyriausybės meno ir LR kultūros ministerijos premijos
 2003 m. Lietuvos nacionalinė kultūros ir meno premija http://www.lituanistika.lt/Iskilus/Nacion_meno_prem-laureat.htm 
 2003 m. Antano Vaičiulaičio literatūrinė premija
 2003 m. Lietuvos rašytojų sąjungos premija
 2007 m. LDK Gedimino ordino Riterio kryžius http://www3.lrs.lt/pls/inter3/dokpaieska.showdoc_l?p_id=314742
 2007 m. Gargždų miesto garbės pilietis http://www.gargzdaivb.lt/lt/krastieciams/literatai/19-garbes-pilieciai/149-petras-dirgela 

 Šaltiniai 

 Nuorodos 
 Versalyje ir po tylos gaubtu, 2009-07-27
http://www.tekstai.lt/tekstu-naujienos/8192-jurate-sprindyte-tvirtas-petro-dirgelos-buvimas

Kategorija:Lietuvos nacionalinės kultūros ir meno premijos laureatai
Kategorija:Lietuvos rašytojai
Kategorija:Lietuvos miestų ir rajonų garbės piliečiai